الصفحه دى يتيمه, حاول تضيفلها لينك فى صفحات تانيه متعلقه بيها. محمد التهامي سيد احمد (10 فبراير 1920 - 19 فبراير 2015) شاعر مصرى . اتولد الشاعر محمد التهامي يوم 10 فبراير 1920 فى قريه الدلاتون فى مركز شبين الكوم فى محافظه المنوفيه فى مصر ، اخد شهاده الليسانس فى القانون و الاقتصاد من كليه الحقوق جامعه اسكندريه سنه 1947 . اشتغل فى المحاماه والصحافه والاعلام ، فكان مدير تحرير جريده الجمهورية من سنه 1953 لغايه سنه 1958 ، ومدير اداره الاعلام بجامعه الدول العربيه من سنه 1958 لغايه سنه 1974 ، ورئيس بعثه جامعه الدول العربيه فى اسبانيا من سنه 1974 لغايه سنه 1979 ، واخيرا مستشار لجامعه الدول العربيه لغايه لما تقاعد . كان الشاعر محمد التهامي عضو فى المجالس القوميه المتخصصه ، وفى لجنه الشعر بالمجلس الاعلى للثقافه ، ومجلس اداره اتحاد الكتاب ، وسكرتير عام جمعيه الادباء ، وعضو بنقابه الصحفيين . شارك فى اكتر من 30 مهرجان ومؤتمر شعرى ، وكان نشر ديوانه الشعري الاول وهو لسه طالب فى المرحله الثانويه .